Chlorid nikelnatý

Chlorid nikelnatý (NiCl2) je v bezvodom stave zlatožltá hygroskopická práškovitá látka. V závislosti na hydratácii sa mení jeho farba. Je dobre rozpustný vo vode a tiež metanole, etanole, glycerole a dietyléteri. Dihydrát tvorí hnedožlté, tetrahydrát žltozelené a hexahydrát sýto zelené kryštály. V prírode sa zriedkavo vyskytuje v podobe hexahydrátu ako minerál nikelbischofit. Chlorid nikelnatý je východzou zlúčeninou pre ďalšie nikelnaté zlúčeniny i chemické syntézy. Rovnako ako ďalšie zlúčeniny niklu je karcinogénny.

Výroba 
Chlorid nikelnatý sa získava premývaním zvyškov po výrobe niklu kyselinou chlorovodíkovou a priemyselne potom priamou syntézou chlóru a niklu.
Ni + Cl2 → NiCl2

Pre získanie bezvodej soli z hexahydrátu nemožno využiť tepelnú dehydratáciu. Najvýhodnejšie je vysušiť ho pomocou tionylchloridu (SOCl2) za tepla alebo za zahrievania v prúde plynného chlorovodíka HCl:
NiCl2•6 H2O + 6 SOCl2 → NiCl2 + 6 SO2 + 12 HCl

Dehydratácia je sprevádzaná zmenou farby zo zelenej na žltú.

Využitie 
Chlorid nikelnatý a jeho hydráty sa využívajú v organickej syntéze.
Ako slabá Lewisova kyselina napr. pre regioselektivnú izomerizáciu diénov:

 V kombinácii s chloridom chrómnatým CrCl2 pre reakciu aldehydov s vinyljodidmi za vzniku alylových alkoholov.
 Selektívne zníženie prítomnosti tetrahydridohlinitanu lítneho (Li[AlH4]), napríklad pre konverziu alkénov na alkány.
 Ako prekurzor „boridu niklu“, pripravený priamo v reakčnej zmesi z chloridu nikelnatého a tetrahydridoboridu sodného (Na[BH4]). Toto činidlo sa chová ako Raneyov nikel a rovnako ako on má tiež vysokú katalyzačnú schopnosť pre hydrogenáciu nenasýtených karbonylových zlúčenín.
 V jemnej práškovej podobe niklu získaného redukciou zinku ako prekurzor k redukcii aldehydov, alkénov a nitro aromatických zlúčenín. Toto činidlo tiež umožňuje reakcie dvoch alkylhalogenidov - 2RX → RR, kde R = aryl, vinyl.
 Ako katalyzátor pre výrobu dialkylarylfosfidov z fosfidov a aryljodidov:
ArI + P(OEt)3 → ArP(O)(OEt)2 + EtI

Podobné látky 
 Bromid nikelnatý
 Fluorid nikelnatý
 Jodid nikelnatý
 Chlorid paladnatý
 Chlorid platiničitý
 Chlorid platnato-platiničitý
 Chlorid platnatý
 Chlorid kobaltnatý
 Chlorid meďnatý

Literatúra

Zdroj 

Zlúčeniny niklu
Nikelnatý
Nikelnatý